

**CRNA GORA**

**ZAVOD ZA SOCIJALNU I DJEČJU ZAŠTITU**

# IZVJEŠTAJ O RADU USTANOVA ZA SMJEŠTAJ ODRASLIH LICA SA INVALIDITETOM I STARIH LICA U CRNOJ GORI ZA 2023. GODINU

Podgorica, septembar, 2024. godina

SADRŽAJ

[IZVJEŠTAJ O RADU USTANOVA ZA SMJEŠTAJ ODRASLIH LICA SA INVALIDITETOM I STARIH LICA U CRNOJ GORI ZA 2023. GODINU 1](#_Toc179802505)

[1. UVOD 1](#_Toc179802506)

[1.1. Normativni okvir za pružanje usluge smještaja odraslih lica sa 2](#_Toc179802507)

[invaliditetom i starih lica 2](#_Toc179802508)

[1.2. Metodološki okvir 4](#_Toc179802509)

[2. OPŠTI PODACI O JAVNIM USTANOVAMA ZA SMJEŠTAJ ODRASLIH LICA SA INVALIDITETOM I STARIH LICA 5](#_Toc179802510)

[3. LJUDSKI RESURSI U USTANOVAMA ZA SMJEŠTAJ ODRASLIH LICA SA INVALIDITETOM I STARIH LICA 8](#_Toc179802511)

[3. STRUČNO USAVRŠAVANJE ZAPOSLENIH 16](#_Toc179802512)

[5. KAPACITETI USTANOVA ZA PRUŽANJE USLUGE SMJEŠTAJA 21](#_Toc179802513)

[6. KORISNICI USLUGE SMJEŠTAJA ODRASLIH LICA SA INVALIDITETOM I STARIH LICA 25](#_Toc179802514)

[6.1. Osnovne karakteristike korisnika usluge smještaja za odrasle i stare 25](#_Toc179802515)

[6.2. Specifične karakteristike korisnika usluge smještaja za odrasla lica sa invaliditetom i starih lica 34](#_Toc179802516)

[6.3. Stručni poslovi u ustanovama za smještaj odraslih lica sa invaliditetom i starih lica 41](#_Toc179802517)

[7. SISTEM KVALITETA 44](#_Toc179802518)

[8. PRUŽANJE USLUGA SMJEŠTAJA I DRUGIH USLUGA 45](#_Toc179802519)

[ZAKLJUČCI 51](#_Toc179802520)

[PREPORUKE 57](#_Toc179802521)

# UVOD

Predmet ovog izvještaja je rad licenciranih pružalaca usluge smještaja odraslih lica sa invaliditetom i starih lica u Crnoj Gori za 2023. godinu. Izvještaj o radu ustanova za smještaj odraslih lica sa invaliditetom i starih lica je jedan od izvještaja o radu koji priprema i objavljuje Zavod za socijalnu i dječju zaštitu u skladu sa zakonskim određenjima i povjerenim poslovima praćenja kvaliteta pružanja usluga u sistemu socijalne zaštite.

Cilj sačinjavanja izvještaja je informisanje nadležnih institucija, stručne i šire javnosti o brojčanom stanju i najvažnijim kretanjima u oblastima institucionalnog smještaja odraslih i starijih na teritoriji Crne Gore, kao i informisanje o kadrovskoj strukturi zaposlenih i njihovom stručnom usavršavanju koje u konačnom doprinosi kvalitetu pružene usluge, ali i preporukama za unapređenje postojećeg stanja.

Zavod za socijalnu i dječju zaštitu u skladu sa svojom djelatnošću koja je definisana članom 121 Zakona o socijalnoj i dječjoj zaštiti i članom 25 Uredbe o organizaciji i načinu rada državne uprave, izrađuje analize i izvještaje u oblasti socijalne zaštite, istražuje djelatnost i efekte socijalne zaštite, kao i prati kvalitet stručnog rada i pružanje usluga kod pružaoca usluga, te dodatno ovakav vid izvještavanja predstavlja obaveznost u radu Zavoda.

Izvještaj obuhvata podatke iz sedam ustanova : JU Dom starih “Grabovac” Risan, JU Dom starih “Bijelo Polje” Bijelo Polje , JU Dom starih “Pljevlja” Pljevlja , JU Dom starih “Podgorica”, Podgorica, JU Dom starih “Nikšić”, Nikšić, DOO Dom starih “Duga” Danilovgrad i DOO Dom starih “Nana” Danilovgrad.

Izvještaj je ove godine proširen podacima iz dva nova doma JU Dom starih “Podgorica” i JU Dom starih “Nikšić”

U uvodnom dijelu izvještaja prikazane su informacije o normativnom dijelu kojim se uređuje djelatnost ustanova za smještaj odraslih lica sa invaliditetom i starih lica i samom metodološkom okviru u procesu prikupljanja podataka. Pored uvodnog dijela, izvještaj sadrži osnovne podatke o ustanovama koje pružaju uslugu smještaja odraslim licima sa invaliditetom i starim licima, zatim prikaz ljudskih resursa u ustanovama. Takođe, izvještaj sadrži podatke o kapacitetima ustanova, podatke o strukturi korisnika kao i način stručnog rada sa korisnicima domskog smještaja.

Izvještaj je sačinjen na osnovu podataka koji su dobijeni od ustanova za smještaj odraslih lica sa invaliditetom i starih lica, ali i njihovih godišnjih izvještaja koji su dostupni na internet stranicama ustanova.

## 1.1. Normativni okvir za pružanje usluge smještaja odraslih lica sa

## invaliditetom i starih lica

Normativni akti koji u najvećoj mjeri uređuju uslugu smještaja odraslih lica sa invaliditetom i starih lica u sistemu socijalne zaštite u Crnoj Gori su:

* Zakon o socijalnoj i dječjoj zaštiti („Službeni list Crne Gore”, br. 27/13, 1/15,

42/15, 47/15, 56/16, 66/16, 1/17, 31/17, 42/17, 50/17, 59/21, 145/21, 3/23, 48/24 I 84/24);

* Porodični zakon (“Službeni list Crne Gore", br.1/07, 53/16 i 76/20);
* Pravilnik o bližim uslovima za pružanje i korišćenje, normativima i minimalnim standardima usluge smještaja odraslih i starih ("Službeni list Crne Gore", br. 58/14, 21/16, 15/18 i 65/19);
* Pravilnik o bližim uslovima za izdavanje, obnavljanje i oduzimanje licence za rad sa stručnim radnicima u oblasti socijalne i dječje zaštite ("Službeni list Crne Gore",br.003/24 );
* Pravilnik o bližim uslovima za izdavanje, obnavljanje, suspenziju i oduzimanje licence za obavljanje djelatnosti socijalne i dječje zaštite ("Službeni list Crne Gore", br. 38/18, 76/19, 16/21, 84/21, 59/22 I 084/24);
* Pravilnik o bližim uslovima i standardima za obavljanje stručnih poslova u socijalnoj i dječjoj zaštiti ("Službeni list Crne Gore", br. 56/13, 14/14 i 73/19); U toku je izmjena ovog Pravilnika;
* Pravilnik o bližim uslovima za pružanje i korišćenje usluga porodičnog smještaja – hraniteljstva i porodičnog smještaja (“Službeni list Crne Gore”, br.19/14 i 15 /16).

Saglasno poslovima utvrđenim Zakonom o socijalnoj i dječjoj zaštiti i Odlukom br. 011/06, 013/14 i 006/19 o organizovanju javne ustanove za smještaj odraslih lica sa invaliditetom i starih lica ("Službeni list Crne Gore", br.6/19 ), djelatnost Doma obuhvata:

* Pružanje usluga smještaja odraslim licima sa invaliditetom i starim licima;
* Pružanje usluga podrške za život u zajednici;
* Pružanje savjetodavno-terapijskih i socijalno-edukativnih usluga;
* Pružanje stručne podrške i sprovođenje odgovarajuće obuke pružaocima usluge porodičnog smještaja;
* Radno-okupaciono angažovanje, koje se odnosi na obezbjeđivanje radne i okupacione terapije, kulturno-zabavnih aktivnosti i sl.;
* Zdravstvenu zaštitu koja se obezbjeđuje, u skladu sa propisima o zdravstvenoj zaštiti i zdravstvenom osiguranju.

Vlada Crne Gore se u procesu preuzimanja neophodnih aktivnosti na poboljšanju socijalno-ekonomskog položaja građana, posebno starijih, opredijelila za jasno strateško planiranje s ciljem unapređenja položaja starijih u oblasti socijalne zaštite.

U odnosu na predhodni izvještajni period, usvojena je Strategija razvoja sistema socijalne i dječje zaštite i Strategija deinstitucionalizacije sa akcionim planovima koji definišu i planirane aktivnosti kada je u pitanju zaštita starijih lica i unapređenje njihovog položaja. Na ovaj način se obezbjeđuje kontinuitet unapređenja kvaliteta usluga namijenjenim starijim licima.

## 1.2. Metodološki okvir

Izvještaj o radu ustanova socijalne zaštite koje se bave pružanjem usluge smještaja odraslih lica sa invaliditetom i starih lica u Crnoj Gori za 2023. godinu sačinjen je na osnovu pojedinačnih statističkih i narativnih izvještaja koji je svaki pružalac usluge u obavezi da dostavi Zavodu za socijalnu i dječju zaštitu.

Pružaoci usluge izrađuju godišnje izvještaje i statističke podatke koje po struktuiranim oblastima opisuju u narativu. Osnov za izradu godišnjih statističkih izvještaja su njihova interna evidencija i dokumentacija o radu ustanove i korisnicima usluge smještaja.

Pomenuti statistički podaci koje dostavljaju ustanove baziraju se na evidencijama koje nijesu dovoljno uređene niti ujednačene na nivou svih domova, što podatke čini nedovoljno pouzdanim i kompleksnijim za upoređivanje. U perspektivi, Zavod planira da ponudi ujednačenu formu za izvještavanje ustanova za smještaj starijih lica, a u cilju lakšeg prikupljanja, obrade i transparentnosti podataka.

Javne ustanove su u obavezi da informacije o svakom korisniku unose u informacioni sistem socijalnog staranja, ali kako je svaki korisnik individua sa posebnim i specifičnim informacijama o sebi, informacioni sistem ne sadrži neophodne tabove za unos svih informacija važnih za svaki pojedinačni predmet. Iz tog razloga stručni radnici domova za stare vode paralelne evidencije o korisnicima u pisanim dosijeima korisnika. Ovi administrativni zadaci uzimaju dosta vremena stručnim radnicima, te im se na neki način duplira posao, a od značaja je za praćenje i individualni pristup svakom korisniku.

Kao zaključak se nameće da je neophodno da se način evidencije ujednači za sve ustanove, a posebno sadržaj u okviru izrade početnog plana za smještaj kao i revizije individualnih planova za svakog korisnika (da su približno iste oblasti na kojima se planira raditi kod nekog korisnika sadržane u svim planovima kod svih ustanova). Ovdje se postavlja mogućnost unapređenja postojećih formi /obrazaca koji su sadržani u informacionom sistemu kako bi bili opštiji sa jedne strane, a da daju slobodu stručnim radnicima da prilagode oblasti rada svakom korisniku i njegovim individualnim potrebama. Takođe kod rokova za realizaciju aktivnosti terbalo bi stavljati mjerljive vremenske okvire kako bi se adekvatnije pratile promjene i potrebe korisnika i radila evaluacija.

# OPŠTI PODACI O JAVNIM USTANOVAMA ZA SMJEŠTAJ ODRASLIH LICA SA INVALIDITETOM I STARIH LICA

Javne ustanove za smještaj odraslih lica sa invaliditetom i starih lica u Crnoj Gori su:

- JU Dom starih “Grabovac” Risan;

- JU Dom starih “Bijelo Polje”;

- JU Dom starih “Pljevlja”;

- JU Dom starih “Podgorica”;

- JU Dom starih “Nikšić”

DOO Dom starih “Duga” Danilovgrad i DOO Dom starih “Nana” Danilovgrad su privatne ustanove u Crnoj Gori.

JU Dom starih “Grabovac” Risan je osnovan 1947. godine i ima najdužu tradiciju kada je u pitanju njega i briga starijih lica. Sa reformom sistema socijalne i dječje zaštite, dom je i formalno u septembru mjesecu 2018. godine od strane Ministarstva rada i socijalnog staranja dobio licencu za pružanje usluge smjestaja odraslim i starijim licima. Za dobijanje licence bilo je neophodno ispuniti minimalne standarde u pogledu kvaliteta usluge i broja stručnih radnika u skladu sa Pravilnikom, što je kao uslov zadovoljeno od strane ove ustanove.

JU Dom starih “Bijelo Polje” Bijelo Polje osnovan je 2010. godine , a u julu mjesecu 2018. godine od strane Ministarstva rada i socijalnog staranja dobio je licencu za pružanje usluge smještaja za odrasla i starija lica.

JU Dom starih “Pljevlja” Pljevlja je počeo sa radom u aprilu mjesecu 2018. godine, a u februaru mjesecu 2019. dom je dobio licencu za pružanje usluge smještaja.

JU Dom starih “Podgorica” Podgorica zvanično je otvoren u decembru mjesecu 2022. godine, a u 2023. godini Ministarstvo rada i socijalnog staranja izdalo je ovoj ustanovi licencu za obavljanje djelatnosti socijalne i dječje zaštite. Prijem korisnika započet je u januaru mjesecu 2023. godine .

JU Dom starih “Nikšić” Nikšić zvanično je otvoren u martu mjesecu 2023. godine i u istom mjesecu ova ustanova dobila je licencu za rad. Prijem korisnika započet je u februaru mjesecu 2023. godine .

DOO Dom starih “Duga” Danilovgrad je prva privatna ustanova u Crnoj Gori ovog tipa. Ova ustanova počela je sa radom 2006. godine, a 2019. godine kada je došlo do izmjena u zakonodavnom okviru koji definiše ovu oblast, dom je dobio licencu za pružanje usluge smještaja.

DOO Dom starih “Nana” Danilovgrad je takođe privatna ustanova za smještaj straijih lica. Počeo je sa radom 2015. godine , a 2020. godine od strane Ministarstva rada i socijalnog staranja dom je dobio licencu za obavljanje djelatnosti socijalne i dječje zaštite i pružanje usluge smještaja.

Važno je napomenuti da je prethodne godine ( 2020., 2021.,2022., i 2023) obilježila borba protiv virusa SARS-CoV koji je dobio status pandemije. Ova situacija promijenila je umnogome način funkcionisanja u ustanovama socijalne i dječje zaštite. U skladu sa epidemiološkom situacijom i sa zdravstvenim preporukama Instituta za javno zdravlje i Ministarstva zdravlja, koje su se primjenjivale radi sprečavanja pandemije, u ustanovama su na snazi bile procedure koje su se odnosile na povremenu i privremenu zabranu posjeta korisnicima, povremenu i privremenu zabranu izlaska korisnicima van dvorišta doma, zabranu grupnih aktivnosti korisnika, odlaganje specijalističkih pregleda korisnika u svim medicinskim ustanovama, redovna dezinfekcija ustanova i korišćenje zaštitne opreme . Ovo se itetako odrazilo na psiho-fizičko zdravlje korisnika, njihovu socijalizaciju, ali i na povećan nivo angažovanja zaposlenih u cilju održanja zdravlja i kvaliteta usluge korisnicima.

# 

# 3. LJUDSKI RESURSI U USTANOVAMA ZA SMJEŠTAJ ODRASLIH LICA SA INVALIDITETOM I STARIH LICA

Prema podacima dobijenih od ustanova za smještaj odraslih lica sa invaliditetom i starih lica, na dan 31.12.2023. godine, u ustanovama je angažovano ukupno 584 izvršioca od kojih je 74,66 % u radnom odnosu na neodređeno vrijeme. Tokom 2023. godine, na određeno vrijeme je angažovano ukupno 55 radnika, odnosno 9,42 %, za obavljanje privremenih i povremenih poslova angažovano je 5 radnika, a po ugovoru o djelu 75 radnika ili 12,84% od ukupnog broja zaposlenih. Tokom predhodne godine u ustanovama je bilo 7 volontera i šest pripravnika.

*Tabela br.1:Broj* ***svih zaposlenih*** *i ostalih angažovanih u ustanovi na dan 31.12.2023. godine*

|  |  |
| --- | --- |
| **Status zaposlenih i ostalih angažovanih izvršilaca** | **Broj** |
| Radni odnos zasnovan na neodređeno vrijeme | 436 |
| Radni odnos zasnovan na određeno vrijeme | 55 |
| Angažovanje na obavljanju privremenih i povremenih poslova | 5 |
| Angažovanje po osnovu ugovora o djelu | 75 |
| Pripravnici | 6 |
| Volonteri | 7 |
| **UKUPNO** | **584** |

U grafikonu broj 1 dat je uporedni prikaz strukture zaposlenih, diferenciranih prema radnom statusu i ukupnom broju zaposlenih u ustanovama za smještaj odraslih i starih za 2023. godinu.

*Grafikon br.1:Uporedni prikaz strukture zaposlenih diferenciranih prema radnom statusu i ukupnom broju zaposlenih za 2023.godinu.*

Iz grafikona vidimo da su u posmatranom vremenskom intervalu prisutne diskretne varijacije u broju izvršilaca, kako na nivou podgrupa diferenciranih prema oblicima radnog angažovanja, tako i na nivou cjelokupnog uzorka angažovanih radnika.

Prema podacima dobijenim od ustanova za smještaj odraslih lica sa invaliditetom i starih lica tokom 2023. godine ( tabela broj 2. ) u ustanovama je angažovano ukupno 342 izvršioca od kojih je 41,52 % u radnom odnosu na neodređeno vrijeme. Broj zaposlenih kojima je prestao radni odnos tokom 2023. godine je 91 ili 26, 61% od ukupnog broja zaposlenih tokom 2023. godine. Ova informacija nam je značajna, jer se prepoznaje fluktuacija zaposlenih, posebno stručnih saradnika medicinskog kadra angažovanih na njezi i zdravstvenoj zaštiti korisnika. Ovo iz razloga što medicinsko osoblje u domovima za stare nije dio zdravstvenog sistema, te su im lična primanja znatno niža od njihovih kolega u zdravstvenom sektoru. Ova činjenica nije motivišuća da zaposleni dugoročno ostanu u domovima, a dodatno i kad je zapošljavanje u pitanju često nema zainteresovanih iz reda medicinskog osoblja da rade u domovima, upravo iz gore pomenutih razloga.

*Tabela br.2: Broj zaposlenih radnika koji su zasnovali radni odnos tokom 2023. godine i broj radnika kojima je prestao radni odnos tokom 2023. godine*

|  |  |  |
| --- | --- | --- |
| **Status zaposlenih i ostalih angažovanih izvršilaca tokom 2023. godine** | **Broj zaposlenih tokom**  **2023. god.** | **Broj zaposlenih kojima je prestao radni odnos tokom 2023.god.** |
| Radni odnos zasnovan na neodređeno vrijeme | 147 | 23 |
| Radni odnos zasnovan na određeno vrijeme | 60 | 15 |
| Angažovanje na obavljenju privremenih i povremenih poslova | 1 | 1 |
| Angažovanje po osnovu ugovora o djelu | 114 | 47 |
| Pripravnici | 12 | 3 |
| Volonteri | 8 | 2 |
| **UKUPNO** | **342** | **91** |

Da bi neko bio angažovan u direktnom radu sa korisnicima u ustanovama za smještaj starijih lica, mora biti odgovarajućeg obrazovnog profila i da posjeduje licencu za obavljanje osnovnih poslova u socijalnoj i dječjoj zaštiti ili licencu za radnookupacionog terapeuta.

Prema čl. 123 Zakona o socijalnoj i dječjoj zaštiti stručni radnici su “socijalni radnik, psiholog, pedagog, andragog, specijalni pedagog, pravnik, sociolog, defektolog, specijalni edukator/rehabilitator i doktor medicine”.

U narednoj tabeli su prikazani podaci o broju stručnih radnika prema obrazovnom profilu, na dan 31.12.2023. godine. U ustanovama za smještaj odraslih lica sa invaliditetom i starih lica angažovano je ukupno 79 stručna radnika, što čini 13,53% od ukupnog broja zaposlenih.

Napominjemo, da u Domu starih “Duga” , kao ni u Domu starih “Nana” nema zaposlenog socijalnog radnika niti psihologa. Zaposleni stručni radnici u Domu starih “Duga” su tri pedagoga, jedan pravnik i jedan doktor medicine, a u Domu starih “Nana” jedan sociolog i dva doktora medicine. Ovo predstavlja oblast gdje bi za potrebe povećanja kvaliteta rada i ispunjenja standarda bilo neophodno zaposliti i druge struke u cilju adekvatnijeg pristupa u radu. Različiti profile, posebno oni koji u svom programu obrazoavnja se obučavaju za rad sa starijima, omogućavaju holističkiji pristup u radu i povećanje kvaliteta pružanja usluge.

*Tabela br.3:Broj zaposlenih* ***stručnih radnika*** *prema stručnom profilu na dan 31.12.2023. god.*

|  |  |
| --- | --- |
| **Stručni profil stručnih radnika** | **Broj** |
| Socijalni radnik | 22 |
| Psiholog | 12 |
| Pedagog | 4 |
| Andragog | 0 |
| Specijalni pedagog | 0 |
| Pravnik | 10 |
| Sociolog | 4 |
| Defektolog | 0 |
| Specijalni edukator/rehabilitator | 0 |
| Doktor medicine | 27 (jedan broj ugovori o djelu) |
| **UKUPNO** | **79** |

Prema čl. 123 Zakona o socijalnoj i dječjoj zaštiti stručni saradnici su “lica druge struke, sa visokim obrazovanjem, koji obavljaju poslove kod pružaoca usluga”.

U narednoj tabeli su prikazani podaci o broju stručnih saradnika prema obrazovnom profilu, na dan 31.12.2023. godine. U ustanovama za smještaj odraslih lica sa invaliditetom i starih lica angažovano je ukupno 68 stručnih saradnika, što čini 11,64% od ukupnog broja zaposlenih.

*Tabela br.4:Broj zaposlenih* ***stručnih saradnika*** *prema stručnom profilu na dan 31.12.2023. godine*

|  |  |
| --- | --- |
| **Stručni profil stručnih saradnika** | **Broj** |
| Fizioterapeut (VSS) | 15 |
| Medicinski tehničari (VSS) | 17 |
| Ekonomisti | 19 |
| Inženjeri | 5 |
| Menadžment | 4 |
| Turizam | 1 |
| Bach psiholog | 2 |
| Menadžer | 2 |
| Sp. elektronika | 1 |
| Saradnik za odnose sa javnošću | 1 |
| Saradnik za zaštitu na radu | 1 |
| **UKUPNO** | **68** |

Prema čl. 123 Zakona o socijalnoj i dječjoj zaštiti saradnici su “lica sa srednjim obrazovanjem, koji obavljaju poslove kod pružaoca usluga”.

U narednoj tabeli su prikazani podaci o broju saradnika prema obrazovnom profilu, na dan 31.12.2023. godine. U ustanovama za smještaj odraslih lica sa invaliditetom i starih lica angažovano je ukupno 437 saradnika, što čini 74,83% od ukupnog broja zaposlenih.

*Tabela br. 5:Broj zaposlenih* ***saradnika*** *koji rade neposredno sa korisnicima u ustanovi na dan 31.12.2023. godine*

|  |  |
| --- | --- |
| **Stručni profil saradnika** | **Broj** |
| Medicinska sestra | 120 |
| Njegovateljica | 55 |
| Fizioterapeut (SSS) | 3 |
| Radno-okupacioni saradnik | 13 |
| Administrativni radnici | 27 |
| Tehnički radnici ( kuvar, tehnička služba, magacioner,frizer, vozač, portir,spremačica, krojač, servirka, radnici u vešeraju…) | 222 |
| **UKUPNO** | **437** |

U dijelu koji se odnosi na broj saradnika koji rade neposredno sa korisnicima, vidimo da je angažovano 120 medicinskih sestara, njegovateljica 55, fizioterapeuta 3, kao i radno-okupacionih saradnika 13, što iznosi 191 radnika , i čine 43,71% od ukupnog broja saradnika, odnosno 32,71% od ukupnog broja svih angažovanih radnika.

Angažovano je 27 administrativnih radnika, odnosno 6,18 % od ukupnog broja saradnika, odnosno 4,62% od ukupnog broja svih angažovanih radnika.

U ustanovama broj zaposlenih na tehničkim poslovima je 222, što čini 50,80% od ukupnog broja saradnika, odnosno 38,01 % od ukupnog broja svih angažovanih radnika.

*Grafikon br.2:Struktura saradnika u odnosu na ukupan broj angažovanih radnika na dan 31.12.2023. godine*

%

32.71

5.38

%

4.62

38.01

.54

%

0.00

%

5.00

%

10.00

%

15.00

%

%

20.00

25.00

%

%

30.00

%

35.00

%

40.00

Saradnici koji neposr.rade sa kor.




Administrativni radnici

Tehnički radnici

Struktura saradnika

Naredni grafikon prikazuje ukupnu strukturu stručnih radnika, stručnih saradnika i saradnika na dan 31.12.2023. godine u ustanovama za smještaj odraslih i starih lica.

*Grafikon br.3:Struktura stručnih radnika, stručnih saradnika i saradnika na dan 31.12.2023. godine*



**13.50.00**

**%**

**11.6431**

**%**

**74.83**

**%**

Stručni radnici

Stručni saradnici

Saradnici

Među zaposlenim radnicima ima znatno više žena nego muškaraca, 72,43% žena prema 27,57% muškaraca. Ovaj podatak ide u prilog činjenici da važi nepisano pravilo u crnogorskom kontekstu, a to je da pomažuće profesije gdje spadaju njega, briga, savjetovanje uglavnom upisuju i završavaju osobe ženskog pola. Važno je reći da bi bilo pozitivno i afirmisati rad u ustanovama socijalne zaštite i na taj način motivisati mlade ljude, muškarce, da upisuju obrazovanje vezano za zanimanja koja mogu biti dio radnog procesa u domovima.

*Grafikon br.4:Struktura zaposlenih radnika prema polu na dan 31.12.2023. godine*



27.57

%

72.43

%

**Struktura zaposlenih preme polu**

Muškarci

Žene

# STRUČNO USAVRŠAVANJE ZAPOSLENIH

U skladu sa svojom djelatnošću, a u cilju stručnog usavršavanja zaposlenih u sistemu socijalne i dječje zaštite, Zavod za socijalnu i dječju zaštitu je tokom 2023 . godine, organizovao akreditovane obuke za stručne radnike, stručne saradnike i saradnike u socijalnoj i dječjoj zaštiti. Ovo na bazi izraženih potreba zaposlenih u ustanovama za stručnim usavršavanjem i potrebom za obnavljanje licenci. Ponekad je teško organizovati rad i funkcionisanje ustanove usljed odsutnosti stručnih radnika (što je i predstavljalo glavni uzrok nedovoljne zastupljenosti zaposlenih iz ustanova na obukama ), ali se to sada na neki način prevazilazi, jer je od strane menadžmenta ustanova prepoznat značaj kontinuiranog stručnog usavršavanja za kvalitet pružanja same usluge, ali i za samoosnaživanje stručnih radnika.

Tokom 2023. godine realizovane su sljedeće akreditovane obuke:

1. „Intervencije u krizi“

Ova dvodnevna obuka realizovana je po akreditovanom programu Zavoda za socijalnu i dječju zaštitu. Obuku je pohađao jedan stručni radnikiz ustanove za smještaj odraslih i starih lica.

1. „Osnovna obuka za pružanje usluge pomoć u kući djeci i mladima sa smetnjama u razvoju i odraslim licima sa invaliditetom“

Ova dvodnvena obuka realizovana je po akreditovanom programu Zavoda za socijalnu i dječju zaštitu. Obuku je pohađalo tri stručna radnikaiz ustanova za smještaj odraslih i starih lica.

1. “Obuka za pružanje usluge pomoć u kući odraslim osobama s invaliditetom i starijima”

Ova petodnevna obuka realizovana je dva puta tokom 2023. godine po akreditovanom programu Zavoda za socijalnu i dječju zaštitu. Ovu obuku su pohađali ljudi koji su ili imaju namjeru da budu saradnici u socijalnoj zaštiti**.**

1. „Trening program za zaposlene u oblasti socijalne i dječje zaštite na opšte teme iz oblasti ljudskih prava djece s invaliditetom i osoba s invaliditetom”

Ova trodnevna obuka realizovana je po akreditovanom programu Zavoda za socijalnu i dječju zaštitu. Obuku je pohađao jedan stručni radnik iz ustanove za smještaj odraslih i starih lica.

1. „Standardni porodični smještaj za odrasla i stara lica“

Ova dvodnevna obuka realizovana je dva puta u 2023. godini po akreditovanom programu Zavoda za socijalnu i dječju zaštitu. Obuku je pohađalo šest stručnih radnika iz ustanova za smještaj odraslih i starih lica.

1. „Program osnovne obuke stručnih radnika/ca, stručnih saradnika/ica i članova/ica multidisciplinarnih timova za prevenciju i suzbijanje dječjih ugovorenih brakova“

Ova dvodnvena obuka održana je dva puta u 2023. godini po akreditovanom programu Zavoda za socijalnu i dječju zaštitu. Obuku je pohađalo pet stručnih radnika iz ustanova za smještaj odraslih i starih lica.

1. „Osnovi psihološkog savjetovanja“

Ova četvorodnevna obuka realizovana je po akreditovanom programu Zavoda za socijalnu i dječju zaštitu. Obuku je pohađalo tri stručna radnika iz ustanova za smještaj odraslih i starih lica.

1. „Obuka za primjenu tehnika programa „Grabfips“ u radu sa osobama oboljelim od demencije“

Ova jednonevna obuka realizovana je tri puta tokom 2023. godine po akreditovanom programu Zavoda za socijalnu i dječju zaštitu. Obuku je pohađalo 16 stručnih radnika iz ustanova za smještaj odraslih i starih lica.

1. “Vođenje slučaja u socijalnoj zaštiti”

Ova četvorodnevna obuka održana je dva puta tokom 2023. godine po akreditovanom programu Zavoda za socijalnu i dječju zaštitu. Obuku su pohađala dva stručna radnika iz ustanove za smještaj odraslih i starih lica.

1. “Osnovna obuka za pružanje podrške osobama sa intelektualnim invaliditetom za samozastupanje“

Ova dvodnevna obuka održana je po akreditovanom programu Zavoda za socijalnu i dječju zaštitu. Obuku je pohađalo šest stručnih radnika iz ustanova za smještaj odraslih i starih lica.

1. „Participacija korisnica sa iskustvom nasilja i procjena rizika u slučajevima nasilja u porodici nad ženama i djecom“

Ova dvodnvena obuka održana je po akreditovanom programu Zavoda za socijalnu i dječju zaštitu. Obuku je pohađao jedan stručni radnik iz ustanove za smještaj odraslih i starih lica.

1. „Komunikacija sa starijim osobama“

Ova dvodnvena obuka realizovana je po akreditovanom programu Zavoda za socijalnu i dječju zaštitu. Obuku je pohađalo devet stručnih radnika iz ustanova za smještaj odraslih i starih lica.

1. „Zloupotreba psihoaktivnih supstanci i porodični sistem“

Ova trodnevena obuka realizovana je po akreditovanom programu Zavoda za socijalnu i dječju zaštitu. Obuku je pohađao jedan stručni radnik iz ustanove za smještaj odraslih i starih lica.

1. „Jačanje ključnih kompetencija zaposlenih u socijalnoj i dječijoj zaštiti“

Ova trodnvena obuka realizovana je po akreditovanom programu Zavoda za socijalnu i dječju zaštitu. Obuku su pohađala tri stručna radnika iz ustanove za smještaj odraslih i starih lica.

1. „Sistemski pristup u razumijevanju i radu sa porodicama u postupcima razvoda”

Ova dvodnevna obuka realizovana je po akreditovanom programu Zavoda za socijalnu i dječju zaštitu. Obuku su pohađala dva stručna radnika iz ustanove za smještaj odraslih i starih lica.

1. „Jačanje ključnih kompetencija zaposlenih u sistemu socijalne i dječije zaštite u postupku procjene i planiranja tokom rada sa korisnikom“

Ova dvodnevna obuka realizovana je dva puta u 2023. godini po akreditovanom programu Zavoda za socijalnu i dječju zaštitu. Obuku je pohađalo pet stručnih radnika iz ustanove za smještaj odraslih i starih lica.

1. „Program obuke o međusektorskoj saradnji u radu sa djecom žrtvama nasilja i iskorišćavanja“

Ova dvodnevna obuka održana je po akreditovanom programu Zavoda za socijalnu i dječju zaštitu. Obuku je pohađao jedan stručni radnik iz ustanove za smještaj odraslih i starih lica i jedna stručna radnica.

1. „Pristup osobama sa demencijom u socijalnoj zaštiti“

Ova trodnevna obuka realizovana je po akreditovanom programu Zavoda za socijalnu i dječju zaštitu. Obuku je pohađao jedan stručni radnik iz ustanove za smještaj odraslih i starih lica.

1. „Program pripreme za parove i pojedince u procesu usvajanja djece”

Ova dvodnevna obuka realizovana je po akreditovanom programu Zavoda za socijalnu i dječju zaštitu. Obuku je pohađao jedan stručni radnik iz ustanove za smještaj odraslih i starih lica.

1. “Program obuke za rad sa maloljetnicima koji su sa problemima u ponašanju“

Ova trodnvena obuka realizovana je po akreditovanom programu Zavoda za socijalnu i dječju zaštitu. Obuku su pohađala četiri stručna radnika iz ustanova za smještaj odraslih i starih lica.

1. „Topao dom za treće doba”

Ova dvodnevna obuka održana je po akreditovanom programu Zavoda za socijalnu i dječju zaštitu. Obuku je pohađalo pet stručnih radnika iz ustanova za smještaj odraslih i starih lica.

1. Jačanje kapaciteta stručnih radnika/ca za rad sa djecom i mladima sa socijalno neprilagođenim ponašanjem”

Ova trodnevna obuka održana je po akreditovanom programu Zavoda za socijalnu i dječju zaštitu. Obuku je pohađalo jedan stručni radnik iz ustanove za smještaj odraslih i starih lica.

1. Grupna supervizijska podrška po modelu razvojno-integerativnog pristup

U grupnoj supervizijskoj podršci koju pruža Zavod za socijalnu i dječju zaštitu, tokom 2023. godine učestvovao je jedan stručni radnik iz ustanove za smještaj odraslih i starih lica.

U narednoj tabeli su prikazani podaci kroz analizu podataka dobijenih od ustanova o broju radnika koji su pohađali programe stručnog usavršavanja u 2023. godini.

*Tabela br.6. Broj angažovanih radnika koji su pohađali programe stručnog usavršavanja u 2023.godini*

|  |  |
| --- | --- |
| **Vrsta programa obuke ili stručnog usavršavanja** | **Broj radnika** |
| Programi obuke koji su akreditovani u sistemu socijalne zaštite | 39 |
| Programi obuke iz oblasti socijalne zaštite koji nijesu akreditovani | 5 |
| Programi obuke koji su akreditovani u sistemu zdravstvene zaštite | 0 |
| Programi obuke iz oblasti zdravstvene zaštite koji nijesu akreditovani | 15 |
| Seminari, konferencije, okrugli stolovi, vebinari i dr. | 101 |
| Eksterna supervizijska podrška koju pruža Zavod za socijalnu i dječju zaštitu | 0 |
| Neki drugi programi ili usavršavanja (akademsko usavršavanje specijalizacija, master i sl.) | 3 |

# 5. KAPACITETI USTANOVA ZA PRUŽANJE USLUGE SMJEŠTAJA

U narednoj tabeli su prikazani detaljniji podaci o kapacitetima i broju korisnika po ustanovama u 2023. godini. Prikazano je sedam ustanova za smještaj odraslih i starih sa ukupnim kapacitetom od 1.060 mjesta. Broj korisnika koji su smješteni tokom 2023. godine bio je 595, a broj korisnika kojima je prestao smještaj tokom 2022. godine je 309.

Ukupan broj korisnika na dan 31.12.2023. godini je 818, što pokazuju da su smještajni kapaciteti popunjeni 77,17% .

Naglašavamo, da je prema podacima koje su nam dostavile ustanove kada je u pitanju popunjenost kapaciteta u Domu “Duga” popunjenost na kraju godine bila

100%, u Domu starih “Grabovac” Risan 94,98% , zatim u Domu starih “Pljevlja” 93,44%, Domu starih “Nana” 84,38%, Domu starih Podgorica 77,37%, Domu starih “Bijelo Polje” 75,50% i Domu starih Nikšić popunjenost na kraju godine bila je 47,12%. Dobijene podatke, predstavlja tabela u nastavku.

*Tabela br.7:Pregled kapaciteta i broja korisnika domskog smještaja u 2023.godini*

|  |  |  |  |  |
| --- | --- | --- | --- | --- |
| **Naziv ustanove** | **Kapacitet** | **Broj korisnika smještenih tokom 2023.**  **godine** | **Broj korisnika kojima je prestao smještaj tokom 2023.godine** | **Ulupan broj korisnika na dan 31.12.2023.**  **godine** |
| JU Dom starih  “Grabovac” Risan | 239 | 55 | 80 | 227 |
| JU Dom starih “Bijelo Polje” Bijelo Polje | 200 | 65 | 80 | 151 |
| JU Dom starih  “Pljevlja” Pljevlja | 61 | 18 | 15 | 57 |
| JU Dom starih  “Podgorica” Podgorica | 274 | 273 | 61 | 212 |
| JU Dom starih  “Nikšić” Nikšić | 208 | 129 | 31 | 98 |
| DOO Dom starih  “Duga” Danilovgrad | 46 | 26 | 40 | 46 |
| DOO Dom starih  “Nana” Danilovgrad | 32 | 29 | 2 | 27 |
| **UKUPNO** | **1060** | **595** | **309** | **818** |

U narednoj tabeli je prikazana evidencija podnijetih zahtjeva za smještaj, kao i broj korisnika koji su na listi čekanja u zavisnosti od stepena podrške. Shodno Pravilniku o bližim uslovima za pružanje i korišćenje, normativima i minimalnim standardima usluge smještaja odraslih i starih, stepen podrške korisniku koja mu je neophodna određuje se u odnosu na sposobnost neposredne brige o sebi i učestvovanje u aktivnostima života u zajednici, a razvrstava se u odnosu na to, u četiri stepena.

Ukupan broj podnijetih zahtjeva za smještaj u 2023. godini je 724. Podaci ukazuju na to da postoji tendencija rasta broja podnijetih zahtjeva za smještaj , i to 280, za smještaj korisnika koji mogu da brinu o sebi i da se uključuju u aktivnosti dnevnog života u zajednici uz pomoć drugog lica, odnosno drugi stepen podrške. Od ukupnog broja korisnika na listi čekanja za uslugu smještaja je 42,17% osoba kojima je potreban drugi stepen podrške.

*Tabela br.8: Evidencija podnijetih zahtjeva kod pružalaca usluga i broj osoba na listi čekanja*

|  |  |  |
| --- | --- | --- |
| **Stepen podrške** | **Ukupan broj podnijetih zahtjeva**  **za domski smještaj u 2023. godini** | **Broj korisnika na listi čekanja za uslugu smještaja na dan 31.12.2023. godine** |
| Prvi stepen podrške | 145 | 26 |
| Drugi stepen podrške | 280 | 35 |
| Treći stepen podrške | 177 | 13 |
| Četvrti stepen podrške | 122 | 9 |
| **UKUPNO** | **724** | **83** |

Naredna tabela, prikazuje strukturu smještajnih kapaciteta ustanova u 2023. godini. Ustanove za smještaj su namijenjene osobama kojima je neophodna podrška u svakodnevnim aktivnostima samozbrinjavanja i drugim instrumentalnim aktivnostima u produženom trajanju. Zato je kvalitet stanovanja i same usluge smještaja u svim ustanovama od posebnog značaja, jer oni predstavljaju novo mjesto za život korisnika.

Broj kreveta u sobama je jedan od značajnih indikatora kvaliteta stanovanja i usluge smještaja. Prema Pravilniku o bližim uslovima za pružanje i korišćenje, normativima i minimalnim standardima usluge smještaja odraslih i starih u članu 8 precizirano je da “smještaj u sobi za korisnike obezbjeđuje se za najviše četiri korisnika istog pola. Korisnicima koji su u bračnoj, odnosno vanbračnoj zajednici smještaj se obezbjeđuje u istoj sobi”.

Podaci prikazuju da su najzastupljenije dvokrevetne sobe, ima ih 305 ili 53,70%, zatim 86 jednokrevetnih soba ili 15,14%. Slijede trokrevetne sobe kojih je 52 ili 9,15%. Smještajnih jedinica, apartmanskog tipa ima 15 ili 2,64%.

*Tabela br.9: Struktura smještajnih kapaciteta usluge smještaja u 2023.godini*

|  |  |  |
| --- | --- | --- |
| **Kategorija smještaja** | **Broj smještajnih jedinica** | **Broj smještenih korisnika** |
| Apartman | 15 | 27 |
| Jednokrevetna soba | 86 | 77 |
| Dvokrevetna soba | 305 | 588 |
| Trokrevetna soba | 52 | 122 |
| Četvorokrevetna soba | 7 | 4 |
| **UKUPNO** | **568** | **818** |

# 6. KORISNICI USLUGE SMJEŠTAJA ODRASLIH LICA SA INVALIDITETOM I STARIH LICA

Iz godišnjih izvještaja o radu ustanova prikupljeni su osnovni podaci o sociodemografskim odlikama korisnika, kao i o specifičnim karakteristikama kao što su: razlog smještaja, dužina boravka u ustanovi, učestalost i način kontakta sa porodicom, vrste, teškoće invaliditeta korisnika i razlozi napuštanja ustanove. Neki podaci prikupljeni su za ukupan broj korisnika tokom godine, neki na dan 31.

decembar, najčešće za oba vremenska presjeka.

## 6.1. Osnovne karakteristike korisnika usluge smještaja za odrasle i stare

Naredna tabela prikazuje strukturu korisnika usluge smještaja prema starosti i polu u 2023. godini. Prema polu, u ustanovama za smještaj odraslih i starih ima više žena nego muškaraca. Žene čine 57,82% korisnika, a muškarci 42,18%. Ovo iz razloga što je životni vijek žena u Crnoj Gori duži nego što je to slučaj sa muškarcima[[1]](#footnote-1).

Što se tiče strarosne strukture korisnika, podaci ukazuju da je najveći broj korisnika od 65 do 79 godina 323 ili 39,49%. Podaci, takođe ukazuju na visok procenat korisnika starijih od 80 godina u ustanovama, i to 319 ili 39,00%, što je u skladu sa činjenicom da stariji ljudi danas duže žive (razvoj medicine i kvalitet života doprinose tome) tako da je i sve više onih koji dočekuju dublju starost u ustanovi, ali i onih koji se u poznijim godinama opredjeljuju za smještaj u ustanovu. Takođe, kvalitet života i adekvatna njega u ustanovama sigurno doprinose dužem životnom vijeku korisnika. Prema podacima broj smještenih korisnika od 51 do 64 godine starosti je 142 ili 17,36%. Broj smještenih korisnika koji su mladji od 50 godina je 34 ili 4,16%.

*Tabela br.10: Struktura korisnika domskog smještaja prema starosti i polu na dan 31.12.2023. godine*

|  |  |  |  |  |  |  |
| --- | --- | --- | --- | --- | --- | --- |
| **Starost** |  | **Muški** |  | **Ženski** |  | **Ukupno** |
| mlađi od 50 god. | 17 |  | 17 |  | 34 |  |
| od 51 do 64 god. | 85 |  | 57 |  | 142 |  |
| 65-79 god. | 133 |  | 190 |  | 323 |  |
| 80 god i više | 110 |  | 209 |  | 319 |  |
| **UKUPNO** | **345** |  | **473** |  | **818** |  |

Sljedeći grafikon prikazuje broj korisnika prema bračnom statusu. U odnosu na bračni status, 313 korisnika ili 38,26% su neoženjeni i neudati korisnici, od kojih je 18,58% žena, a 19,68% muškaraca. Zatim slijede udovci i udovice, 315 ili 38,51%, od kojih je 10,02% muškaraca, a 28,36% žena. Razvedenih korisnika je 100 ili 12,22%, od kojih je 5,87% muškaraca, a 6,36% žena. Oženjenih i udatih korisnika je 87 ili 10, 64%, od kojih je 5,13% muškaraca, a 5,50% žena. U vanbračnoj zajednici je tri korisnika ili 0,37% od ukupnog broja korisnika.

*Grafikon br.5: Korisnici smještaja prema bračnom statusu na dan 31.12.2023. godine*



**19.68.48**

**%**

**10,02%**

**2%%**

**%**

**5.87**

**%**

**5.13**

**%**

**0.00**

**%**

**18,58**

**28.36**

**%**

**6.36**

**%**

**5.50.23**

**%**

**0.37**

**%**

NEOŽENJENI/NEUDATE

UDOVCI/UDOVICE

RAZVEDENI

OŽENJENI/UDATE

U VANBRAČNOJ ZAJEDNICI

**Korisnici prema bračnom statusu**



muškarci

žene

Na narednoj slici prikazan je procenat korisnika smjestaja prema porodičnom statusu prije smještaja u ustanovu. U odnosu na ukupan broj korisnika, skoro polovinu 404 korisnika (164 muškaraca, žena 240) ili 49,39% prije smještaja su živjeli sami.

Korisnici koji su živjeli u domaćinstvu sa djecom ili unucima je 145 (52 muškaraca, 93 žena) ili 17,73%. Onih korisnika koji su živjeli sa drugim srodnicima je 162 ( 70 muškaraca, 92 žena) ili 19,80% . Korisnika koji su živjeli sa partnerom je 70 (34 muškaraca, žena 36) ili 8,56% i na kraju 37 korisnika ( 25 muškaraca i 12 žena) ili 4,52% koji su živjeli sa nekim drugim od nesrodnika.

*Grafikon br.6: Korisnici smještaja prema porodičnom statusu na dan 31.12.2023. godine*



**%**

**49,39**



**%**

**19**



**17,73**

**%**



**87**

**%**



**Porodični status korisnika**

Živi sam

Živi sa dr.srodnicima

Živio sa djecom/unucima

Živio sa partnerom

Nešto drugo

Podaci za obrazovnu struktura korisnika u ustanovama ukazuju da je najveći broj korisnika 360 (178 muškaraca, žena 182) ili 44,01% sa srednjim obrazovanjem.

Zatim 278 korisnika ( 83 muškaraca, žena 195) ili 33,99% sa osnovnom školom. Slijedi 105 korisnika sa višom i visokom školom ( 60 muškaraca, 45 žena) ili 12,84% i 75 korisnika ( 24 muškaraca, žena 51) ili 9,17% bez škole.

*Grafikon br.7: Korisnici smještaja prema obrazovnom statusu na dan 31.12.2023. godine*

Prema podacima ustanova koji se odnosi na radni status korisnika, najveći broj je penzionera i to 626 ili 76,52%. Najviše je ličnih penzionera 439, zatim porodičnih 110, pa invalidskih 61 i na kraju poljoprivrednih 16. Kada govorimo o korisnicima koji su nižeg socijalnog statusa i koji su korisnici materijalnog obezbjeđenja porodice, njih je 98, a izdržavanih lica od strane porodice je 88 korisnika.

*Grafikon br.8: Korisnici smještaja prema radnom statusu na dan 31.12.2023. godine*

Naredni grafikon prikazuje broj korisnika usluge smještaja prema načinu na koji su smješteni. Preovlađuju korisnici koji su upućeni od strane centara za socijalni rad i to 474 ili 57,95%. Korisnici koji su smješteni putem sklapanja ugovora, neposrednim ugovaranjem sa ustanovom bilo je 344 ili 42,05%.

*Grafikon br.9: Korisnici smještaja prema načinu smještaja na dan 31.12.2023. godine*

Korisnici koji su smješteni upućivanjem od strane centra za socijalni rad na dan 31.12.2023. godine prikazani su u narednoj tabeli.

*Tabela br.11: Korisnici koji su smješteni upućivanjem od strane centra za socijalni rad na dan 31.12.2023. godine*

|  |  |
| --- | --- |
| **Naziv centra** | **Broj korisnika** |
| Podgorica, Golubovci i Tuzi | 101 |
| Danilovgrad | 20 |
| Cetinje | 9 |
| Mojkovac i Kolašin | 14 |
| Nikšić, Plužine i Šavnik | 96 |
| Kotor, Tivat i Budva | 48 |
| Pljevlja i Žabljak | 63 |
| Herceg Novi | 26 |
| Bar i Ulcinj | 26 |
| Berane, Andrijevica i Petnjica | 18 |
| Bijelo Polje | 28 |
| Plav i Gusinje | 6 |
| Rožaje | 19 |
| **UKUPNO** | **474** |

Naredni grafikon prikazuje broj korisnika koji su smješteni upućivanjem od strane centara za socijalni rad, po regijama države. Najmanji broj je korisnika iz južne regije Crne Gore.

*Grafikon br.10: Korisnici smještaja po regijama na dan 31.12.2023. godine*

Prikupljeni podaci o načinu finansiranja usluge smještaja odraslih i starih prikazani su u narednoj tabeli. Podaci ukazuju da najveći broj korisnika i to 193 ili 23,59% finansira smještaj uz pomoć srodnika, zatim slijedi 172 korisnika ili 21,03% koji plaćaju u sopstvenoj režiji i uz pomoć budžeta Crne Gore. Država, u potpunosti finansira smještaj za 159 korisnika ili 19, 44%. Broj korisnika koji se samofinansiraju u cjelosti je 157 ili 19, 19%. Zatim slijede korisnici kojima u potpunosti smještaj finansiraju srodnici i to 126 ili 15,40%. Ima 10 korisnika ili 1,22% koji su sklopili ugovor sa ustanovom o doživotnom izdržavanju.

*Grafikon br.11: Korisnici domskog smještaja prema načinu plaćanja smještaja na dan 31.12.2023. godine*

## 6.2. Specifične karakteristike korisnika usluge smještaja za odrasla lica sa invaliditetom i starih lica

U obaveznom stručnom postupku analizirani su dominantni razlozi za smještaj korisnika. Prema podacima ustanova, za najveći broj korisnika i to 242 ili 29,58% odlazak u dom predstavlja lični izbor. Zatim, broj korisnika 205 ili 25,06% se odlučio za smještaj jer porodica nije spremna ili nije u mogućnosti da vodi brigu o njemu. Broj korisnika 163 ili 19,93% se odlučio za smještaj zbog poteškoća u svakodnevnom funkcionisanju porodice, 122 ili 14,91% zbog socio-materijalne ugroženosti porodice i korisnika, 60 korisnika ili 7,33% korisnika koji nijesu imali srodnike. Kao razlog smještaja nasilje u porodici bilo je prisutno kod 3 korisnika ili 0,37%.

*Grafikon br.12: Korisnici smještaja prema razlogu smještaja na dan 31.12.2023. godine*

Dužina boravka u ustanovi je veoma različita. Najveći broj korisnika 226 ili 27,63% boravi u ustanovi do šest mjeseci, a razlog ovakvog podatka je da su tokom 2023. godine počeli sa radom Dom u Podgorici i Nikšiću. Zatim, od 7 do 11 mjeseci boravi 193 korisnika ili 23,59%, od 1 do 2 godine boravi 106 korisnika ili 12,96%, od 5 do 7 godina 104 korisnika ili 12,71%, od 3 do 4 godine 81 korisnik ili 9,90%. Od 8 do 10 godina ima 41 korisnik ili 5.01%. Interesantan podatak da u ustanovi boravi 67 ili 8,19% korisnika preko 10 godina. Ovaj podatak se odnosi na Dom starih “Grabovac” (53 korisnika) i Dom starih Bijelo Polje (14 korisnika), jer su druge ustanove osnovane kasnije.

*Grafikon br.13: Korisnici smještaja prema dužini boravka u ustanovi na dan 31.12.2023. godine*

Neophodno je da sve ustanove za sve korisnike, redovno, u skladu sa standardima usluge, određuju potreban stepen podrške. Prikupljeni podaci potvrđuju da je najviše korisnika na smještaju koji pripadaju drugom stepenu podrške 313 ili 38,26%, zatim trećem stepenu podrške 215 ili 26,28%. Slijede korisnici sa prvim stepenom podrške 151 ili 18,46% i na kraju korisnici sa četvrtim stepenom podrške 139 ili 16,99%. Da se ne bi stvorila pogrešna slika, neophodno je uzeti u obzir da je najveći broj korisnika na listi čekanja sa prvim i drugim stepenom podrške, što se može vidjeti u tabeli broj 8. Poseban je izazov odgovoriti potrebama sve većeg broja funkcionalno zavisnih i naročito, psihički izmijenjenih korisnika. Podaci takođe idu u prilog tome da sve veći broj očuvanih korisnika, gerijatrija, želi da uđe u dom zbog druženja i socijalizacije. I ovdje stručni radnici i osoblje doma nastoji da obezbijedi najveći mogući stepen kvaliteta življenja i uključenosti u zajednicu.

*Grafikon br.14: Korisnici smještaja prema stepenu podrške na dan 31.12.2023. godine*

U ovom izvještaju dali smo poseban značaj i načinu održavanja i učestalosti kontakta sa srodnicima što predstavlja indikator koji je prikupljen za cijelu populaciju korisnika i uslovljen je, napominjemo, i situacijom sa pandemijom Corona virusa, te procedurama i zabranama koje su pratile ovu pošast u cilju očuvanja zdravlja korisnika, a koje su bile na snazi na neki način i tokom 2023.godine, kao mjere predostrožnosti i u slučajevima sezonskog gripa i virusa . Po dobijenim podacima, najveći broj korisnika 209 ili 25,55% redovno se viđa sa srodnicima u domu i provodi vikende i praznike u porodici, zatim 154 korisnika ili 18,83% povremeno se viđa sa srodnicima u domu, 150 korisnika ili 18,34% redovno se viđa sa srodnicima u domu najmanje jednom mjesečno. Broj korisnika 137 ili 16,75 rijetko se viđa sa srodnicima, 79 korisnika ili 9,66 ne viđa se sa srodnicima, ali kontaktiraju putem telefona ili interneta. Bez kontakta sa porodicom je 61 korisnik ili 7,46%. Oko 28 korisnika ili 3,42% nema srodnika.

*Tabela br.12:Korisnici domskog smještaja prema načinu održavanja kontakta sa srodnicima do marta mjeseca 2023. godine*

|  |  |
| --- | --- |
| **Način održavanja kontakta** | **Broj korisnika** |
| Redovno (najmanje jednom mjesečno) se viđa sa srodnicima u domu i provodi vikende i praznike u porodici | 209 |
| Redovno se viđa sa srodnicima u domu (najmanje jednom mjesečno) | 150 |
| Povremeno (manje od jednom mjesečni) se viđa sa srodnicima u domu | 154 |
| Rijetko se viđa sa srodnicima, bez predvidljive dinamike | 137 |
| Ne viđa se sa srodnicima, ali kontaktiraju putem telefona, interneta… | 79 |
| Bez kontakta | 61 |
| Nema srodnika | 28 |
| **UKUPNO** | **818** |

*Grafikon br.15: Korisnici smještaja prema načinu održavanja kontakta sa srodnicima*

U ustanovama za smještaj odraslih i starih lica postoji određen broj korisnika koji su lišeni poslovne sposobnosti. Broj korisnika koji su pod starateljstvom je 113 ili 13,81% od ukupnog broja korisnika, od kojih 82 korisnika ima postavljenog staratelja srodnika, a 31 korisnik ima postavljenog staratelja stručnog radnika iz centra za socijalni rad, dok 705 korisnika nema indikacije da bi bilo potrebno u ovom trenutku starateljstvo što procentualno iznosi 86,19%.

*Grafikon br.16: Korisnici smještaja prema starateljskoj zaštitina na dan 31.12.2022. godine*

Sa stanovišta zbrinjavanja korisnika i organizovanja svakodnevnog života u ustanovama, podaci o vrsti invaliditeta i stanja mentalnog zdravlja su indikatori od presudnog značaja. Od 818 korisnika, koji su u ustanovama boravili na dan 31.12.2023. godine, 217 ili 26,53% korisnika je sa mentalnim izazovima. Od ukupnog broja korisnika, 185 korisnika ili 22,62% nema tjelesni, senzorni invaliditet, mentalne i intelektualne teškoće. Broj korisnika sa višestrukim teškoćama je 153 ili 18,70%. Zatim, 130 korisnika ili 15,89% je sa tjelesnim invaliditetom, 57 korisnika odnosno 6,97% je sa intelektualnim teškoćama i 44 korisnika ili 5,38% sa senzornim invaliditetom.

*Grafikon br.17: Korisnici domskog smještaja prema vrstama invaliditeta, mentalnih i intelektualnih teškoća na dan 31.12.2023. godine*

Ukupan broj korisnika kojima je tokom 2023. godine prestao smještaj je 309 ili 37,78% ukupne populacije korisnika. Najčešći razlog prestanka smještaja je smrt korisnika i to 196 korisnika ili 63,43%. Domski smještaj je usluga koju korisnik i porodica najčešće biraju kao trajni vid zbrinjavanja. Zato je i mali broj korisnika 28 ili 9,06% koji odluče da se vrate u svoju porodicu. To su oni koji ne uspiju da se adaptiraju na nove okolnosti življenja. Korisnici koji su premješteni u drugu ustanovu tokom godine bilo je 54 ili 17,48%. Ovo najvećim dijelom jer su tokom prošle godine krenuli prijemi u nova dva nova doma i korisnici su imali želju da se vrate u sredine u koje su rođeni i da bi bili bliže srodnicima. Na lični zahtjev, ustanove je napustilo 28 korisnika ili 9,06%. Po podacima koje smo dobili nijedan korisnik nije upućen na uslugu porodičnog smještaja.

*Grafikon br.18: Korisnici domskog smještaja prema razlogu prestanka smještaja na dan 31.12.2023. godine*

## 6.3. Stručni poslovi u ustanovama za smještaj odraslih lica sa invaliditetom i starih lica

Stručni poslovi su sastavni i veoma važan dio usluge smještaja i osnova za realizaciju socijalne i zdravstvene zaštite, svih vidova rehabilitacije i drugih aktivnosti korisnika na smještaju. Prije svega stručni poslovi socijalne zaštite u okviru pružanja usluge smještaja su poslovi procjene karakteristika i potreba korisnika, priprema korisnika na uslove i okolnosti domskog života, planiranje potrebnih usluga, kao i praćenje toka i efekata zaštite, potreba korisnika i svih neophodnih uslova za realizaciju planiranih ciljeva na individualnom nivou.

Podaci o statusu i potrebama korisnika koji su iznešeni u ovom izvještaju, upravo i jesu prikupljeni tokom procesa procjene kao dijela stručnog postupka u radu sa svakim ponaosob korisnikom.

Prema Pravilniku o bližim uslovima za pružanje i korišćenje, normativima i minimalnim standardima usluge smještaja odraslih i starih lica svi pružaoci usluga su dužni da obavljaju procjenu, izrađuju plan usluge i realizuju ponovne preglede za svakog korisnika. U ovome, neophodno je imati kvalitetnu i kontinuiranu saradnju sa voditeljima slučaja nadležnih centara.

Naredne dvije tabele prikazuju broj individidualnih planova i broj korisnika, kao i broj ponovnih pregleda/procjena i broj korisnika.

*Tabela br.13: Broj korisnika za koje je u toku 2023. godine urađen individualni plan usluge*

|  |  |
| --- | --- |
| **Individualni plan usluge** | **Broj korisnika** |
| **687** | **671** |

*Tabela br.14: Broj korisnika za koje je u toku 2023. godine urađena procjena/ponovni pregled*

|  |  |
| --- | --- |
| **Procjena/pregled** | **Broj korisnika** |
| **516** | **569** |

Važan segment rada ustanova svakako su njihove interne procedure u nekim specifičnim situacijama, kako bi se obezbijedio kvalitet usluge i bezbjednost korisnika. S tim u vezi ustanove za smještaj su dužne da uspostave procedure o postupanju u slučaju nasilja u skladu sa Zakonom i važećim Protokolom koji definišu ovu oblast. Od strane internog tima ustanova u toku 2023.godine prijavljene su i evidentirana dva slučaja nasilja prema korisnicima. Postojeći podaci ne daju mogućnost zaključivanja o realnoj rasprostranjenosti nasilja u ustanovama za smještaj. Otvaraju se brojna pitanja, u odnosu prema nasilju, kao i kako stručni radnici tretiraju nasilje nad starijima u ustanovama za smještaj, da li se bave i kojoj mjeri medijacijom, prijavljivanjem ili neke nesuglasice smatraju sastavnim dijelom domskog, institucionalnog smještaja, uvažavajući perspektivu starosne dobi .

*Tabela br.15:Broj prijava/žalbi evidentiranih od strane internog tima ustanove zbog nasilja nad korisnicima u toku 2023. godine*

|  |  |
| --- | --- |
| **Broj prijava/žalbi** | **Žrtve/korisnici – broj** |
| 2 | 2 |

*Tabela br.16:Korisnici žrtve nasilja prema vrsti nasilja kojoj su bili izloženi u ustanovi u 2023. godini*

|  |  |
| --- | --- |
| **Vrsta nasilja** | **Broj korisnika** |
| Fizičko nasilje | 1 |
| Emocionalno nasilje | 1 |
| Seksualno nasilje | 0 |
| Ekonomsko nasilje | 0 |
| Zanemarivanje | 0 |
| **UKUPNO** | **2** |

U narednoj tabeli prikazani su podaci vezani za korona virus. Tokom 2023. godine broj korisnika koji je bio pozitivan na Covid -19 je 41 ili 5,01% od ukupnog broja korisnika. Nije bilo preminulih korisnika od posljedica Covida -19. Broj zaposlenih radnika koji su bili pozitivni na Covid-19 je 14 ili 2,40% od ukupnog broja zaposlenih. Važno je napomenuti da su zaposleni uložili dodatan napor , kako bi očuvali zdravlje korisnika u najvećoj mogućoj mjeri.

*Tabela br.17: Evidencija vezana za COVID-19 za korisnike tokom 2023. godine*

|  |  |  |
| --- | --- | --- |
| **COVID-19** | **Broj korisnika** | **Broj zaposlenih** |
| Pozitivni na COVID-19 | 41 | 14 |
| Preminuli od posljedica  COVID-a 19 | 0 | 0 |

# 7. SISTEM KVALITETA

Dom starih “Grabovac” je u oktobru 2013.godine dobio sertifikat za sistem kvaliteta u skladu sa standardima ISO 9001-2008, a u avgustu 2016. godine sprovedena je resertifikacija i dobili su novi sertifikat za sistem kvaliteta u skladu sa standardima ISO 9001-2015, sa jasno definisanim procedurama funkcionisanja ustanove po kojima se postupa. Standardi su doprinijeli unapređenju rada i komplementarni su sa standardima za uslugu smještaja po propisima Crne Gore. ISO standardi su djelimično komplementarni sa zahtjevima koje u pogledu podataka postavlja Informacioni sistem socijalnog staranja (socijalni karton). U skladu sa ISO standardima sprovodi se Anketa zadovoljstva korisnika, zadovoljstva zaposlenih i zadovoljstva rodbine.

Takođe, u Domu starih “Bijelo Polje”, Domu “Pljevlja”, Domu “Padgorica” , kao i Domu “Nikšić” završena je edukacija zaposlenih, radi uvođenja ISO standarda 9001-2015. Zaposleni postupaju po usvojenim procedurama i dobili su zvanično sertifikat od renomirane američke Global Inter Certification.

Standardi kvaliteta su važan segment domova za stare , a sve u cilju unapređenja menadžmenta kvalietata ustanova i garancije kvaliteta prilikom pružanja usluga starijim licima. Menadžemnt domova to prepoznaje i stalno unapređuje kvalitet usluge i interne procedure koje štite korisnike, zaposlene ali i garantuju jasnu podjelu uloga i odgovornosti u radu.

Ostali domovi, koji nemaju usvojene ISO standarde i procedure, kao ni sertifikate koje ih prate trebali bi da u perspektivi porade na uspostavljanju sistema kvaliteta koji bi im omogućio jasne procedure i obezbjedio sigurunost korisnika, te jasnu ulogu i podjelu odgovornosti među zaposlenima. Ovo se odnosi na dva privatna doma koja pružaju uslugu smještaja korisnicima.

# 8. PRUŽANJE USLUGA SMJEŠTAJA I DRUGIH USLUGA

Saglasno poslovima utvrđenim Zakonom o socijalno i dječjoj zaštiti, djelatnost Doma obuhvata: pružanje usluga smještaja odraslim licima sa invaliditetom i starim licima, pružanje usluga podrške za život u zajednici, pružanje savjetodavnoterapijskih i socijalno-edukativnih usluga, pružanje stručne podrške i sprovođenje odgovarajuće obuke pružaocima usluge porodičnog smještaja, radno-okupaciono angažovanje, koje se odnosi na obezbjeđivanje radne i okupacione terapije, kulturnozabavnih aktivnosti i sl. i zdravstvenu zaštitu koja se obezbjeđuje, u skladu sa propisima o zdravstvenoj zaštiti i zdravstvenom osiguranju.

Usluga domski smještaj podrazumijeva, prema propisanom minimumu standarda kvaliteta ove usluge, obezbjeđenje više različitih elemenata usluge. Prvenstveno je, pružalac usluge dužan da obezbijedi odgovarajući stambeni prostor, materijalne uslove, smještaj u skladu sa polom korisnika, ishranu, dostupnost zdravstvenih usluga, održavanje higijene, sigurno okruženje, razvoj potencijala i osnaživanje korisnika.

Zdravstvena zaštita se pruža korisnicima u skladu sa propisima o zdravstvenoj zaštiti i zdravstvenom osiguranju. U Domu starih “Grabovac” zaposlena su dva ljekara koji pružaju primarni nivo zdravstvene zaštite. Zdravstvene usluge iz reda “sekundarnog nivoa zdravstvene zaštite” su zdravstvene usluge u formi konsultanata angažovanih ugovorom o djelu i obavljaju ih sedam ljekara specijalista i to iz oblasti: interne medicine, psihijatrije, fizikalne medicine, neurologije, dermatovenerologije i stomatologije. U novembru mjesecu 2019.godine od strane Ministarstva zdravlja,

Dom starih “Grabovac” Risan je dobio licencu za ambulantu izabranog ljekara sa jedinicom za fizikalnu terapiju na primarnom nivou.

U Domu “Bijelo Polje” zdravstvenu zaštitu pruža izabrani ljekar iz Doma zdravlja. Od strane Ministarstva zdravlja dobili su licencu o registraciji ambulante. Takođe, za zdravstvenu zaštitu angažuju konsultante, ljekare različitih spacijalnosti.

U Domu “Pljevlja”, zdravstvenu zaštitu pruža izabrani ljekar iz Doma zdravlja i internista. Od strane Ministarstva zdravlja dobili su licencu o registraciji ambulante.

Dom starih “Podgorica” ima registrovanu ambulantu od strane Ministarstva zdravlja. U Domu su angažovana tri ljekara opšte prakse. Pored toga angažovano je i šest ljekara specijalista (internista, psihijatar, fizijatar, ortoped, neurolog i urolog ) koji dolaze najmanje jednom nedeljno, a po potrebi češće.

Dom starih “Nikšić” ima registrovanu ambulantu od strane Ministarstva zdravlja. Zdravstvenu zaštitu korisnici ostvaruju preko dva izabrana ljekara. Pored toga angažovani su spoljni saradnici: neuropsihijatar, fizijatar, kardiolog i internista.

U Domu “Duga”, kao i u Domu “Nana” zdravstvenu zaštitu pruža izabrani ljekar iz Doma zdravlja Danilovgrad. Pored doktora opšte medicine angažuju neuropsihijatra ili psihijatra.

Pored domskog smještaja, ustanove pružaju i druge četiri usluge, koje su takođe linencirane od strane Ministarstva rada i socijalnog staranja. JU Dom starih “Grabovac” ima usluge: prihvatilište-sklonište, dnevni boravak za lica oboljela od demencije, pomoć u kući i dnevni boravak za stara lica i osobe sa invaliditetom.

U okviru JU Doma starih “Bijelo Polje” funkcionišu dnevni boravci za stare u Plavu, Rožajama i Petnjici.

JU Dom starih “Pljevlja” ima uslugu dnevnog boravka za odrasla lica sa invaliditetom i stara lica .

U okviru JU Doma starih “Podgorica” funkcionišu dnevni boravci za stare u Cetinju, Danilovgradu i Spužu.

JU Dom starih “Nikšić” ima uslugu Dnevnog boravka za odrasla lica sa invaliditetom i stara lica na adresi Duklo i Vardarska br. 3.

U narednoj tabeli dat je broj onih korisnika koji su koristili neku od pomenutih usluga.

*Tabela br.18:Ostale usluge koje ustanova pruža osim domskog smještaja*

|  |  |  |  |  |  |
| --- | --- | --- | --- | --- | --- |
| **Naziv ustanove** | **Naziv usluge** | **Kapacitet usluge** | **Broj korisnika uključenih u uslugu tokom2023. godine/novi korisnici** | **Broj korisnika koji su prestali da koriste uslugu tokom 2023. godine** | **Ukupan**  **broj korisnika usluge na dan**  **31.12.2023.** |
| JU Dom  starih  “Grabovac” | Dnevni boravak za lica oboljela od demecije | 20 | / | / | / |
| JU Dom  starih  “Grabovac” | Pomoć u kući | 50 | 35 | 4 | 39 |
| JU Dom starih  “Grabovac” | Dnevni boravak za stara lica i osobe sa invaliditetom | 20 | / | / | / |
| JU Dom  starih  “Grabovac | Usluga prihvatilišta  skloništa | 4 | 4 | 1 | 3 |
| JU Dom starih “Bijelo Polje” | Dnevni boravak za stara lica i osobe sa invaliditetom Bijelo Polje | 15 | 15 | / | 15 |
| JU Dom starih “Bijelo Polje” | Dnevni boravak za stara lica i osobe sa invaliditetom Rožaje | 15 | 15 | / | 15 |
| JU Dom starih “Bijelo Polje” | Dnevni boravak za stara lica i osobe sa invaliditetom Plav | 15 | 15 | / | 15 |
| JU Dom starih “Bijelo Polje” | Dnevni boravak za stara lica i osobe sa invaliditetom Petnjica | 11 | 11 | / | 11 |
| JU Dom starih “Pljevlja” | Dnevni boravak za stara lica i osobe sa invaliditetom | 33 | 10 | 1 | 21 |
| JU Dom starih “Podgorica” | Uluga dnevnog boravka za odraslo i staro lice; odraslo i staro lice sa invaliditetom; i lice kojem je usljed posebnih okolnosti i socijalnog rizika potreban odgovarajući oblik socijalne zaštite u Cetinju, u Danilovgradu i Spužu | 42 | 42 | 4 | 38 |
| JU Dom starih “Nikšić” | Dnevni boravak za stara lica i osobe sa invaliditetom Duklo | 15 | 15 | 0 | 15 |
| JU Dom starih “Nikšić” | Dnevni boravak za stara lica i osobe sa invaliditetom  Vardarska br.3 | 9 | 9 | 0 | 9 |

**ZAKLJUČCI**

Izvještaj o radu ustanova za smještaj odraslih lica sa invaliditetom i starih lica u Crnoj Gori se odnosi na 2023. godinu i predstavlja integrisani izvještaj o radu ustanova za smještaj odraslih i starih.

Izvještajem je obuhvaćeno pet javnih ustanova kojima je osnivač država: Dom starih “Grabovac”, Dom starih “Bijelo Polje”, Dom starih “Pljevlja”, Dom starih “Podgorica”, Dom starih “Nikšić” kao i dvije privatne ustanove DOO “Duga” Danilovgrad i DOO “Nana” Danilovgrad.

Ovaj integrisani izvještaj sačinjen je na osnovu pojedinačnih statističkih i narativnih izvještaja koji je svaki pružalac usluga u obavezi da dostavi Zavodu za socijalnu i dječju zaštitu. Godišnji statistički izvještaji ustanova sadrže evidencije koje nijesu dovoljno uređene niti ujednačene, što podatke čini nedovoljno pouzdanim. Podaci o svakom korisniku unose se u informacioni sistem socijalnog staranja, ali su neki podaci još uvijek nedostupni. Stoga je potrebno ujednačiti način vođenja evidencije za sve ustanove. Takođe, zbog povremenih tehničkih teškoća u informacionom sistemu, u javnim ustanovama za smještaj odraslih i starih vodi se paralelna evidencija posebno u dijelu zdravstvene službi.

U Domu starih “Duga” i Domu starih “Nana”, potrebno je unaprjediti sistem evidencije, te praćenja kvaliteta u ovim ustanovama, kroz razmatranje mogućnosti da i oni budu dio informacionog sistema, kako bi sistem praćenja, evaluacije ali nadzora i unapređenja kvaliteta usluga namijenjen starijima bio ujednačen, budući da ove ustanove vode ručne evidencije o korisnicima.

Reforma sistema socijalne i dječje zaštite, donošenje Pravilnika o bližim uslovima za pružanje i korišćenje, normativima i minimalnim standardima usluge smještaja odraslih i starih, dovela je do bitnih promjena u pozitivnom smislu. Struktura zaposlenih u ustanovama za smještaj je značajno povoljnija u odnosu na predhodni period, međutim postoji prostor za dalje unapređenje kako u broju tako i u odgovarajućim profilima zaposlenih koji bi garantovali veći stepen kvaliteta usluge.

Takođe, u okviru ustanova pored domskog smještaja razvijene su i druge usluge, shodno potrebama starijeg stanovništva koje gravitira na području gdje se nalaze neki od domova. Ove usluge je moguće razvijati i dalje unapređivati uz dobru saradnju sa lokalnim samoupravama, što je i sadašnja praksa.

Na sveukupni način funkcionisanja ustanova za smještaj odraslih i starih uticala je pandemija SARS-CoV-2 koju je u martu mjesecu 2020. godine proglasila SZO. U skladu sa preporukama Instituta za javno zdravlje i Ministarstva zdravlja za postupanje i sprovođenje mjera zaštite u ustanovama za kolektivni smještaj radi sprečavanja i suzbijanja epidemije kovid 19, iste su funkcionisale po propisanim procedurama u cilju sprečavanja unošenja i širenja infekcije. Ovo je svakako uticalo na kvalitet života, socijalizaciju i psiho-fizički osjećaj kod korisnika, ali je predstavljalo obaveznu mjeru od javnog značaja za očuvanje života i zdravlja korisnika.

Trenutno u ustanovama za smještaj zaposleno je 584 radnika, od kojih je 79 stručnih radnika što čini 13,50% .U ustanovama je angažovano 68 stručnih saradnika što čini 11,64% od ukupnog broja zaposlenih radnika. Saradnika ima 437, što čini 74,83% od ukupnog broja zaposlenih. Saradnika koji neposredno rade sa korisnicima je 191 što čini 43, 71% od ukupnog broja saradnika, odnosno 32, 71% od ukupnog broja svih angažovanih radnika. Sigruno da postoji potreba za povećanjem broja izvršilaca kako bi i kvalitet usluga bio na višem nivou.

Činjenica da se za medicinski kadar ne javljaju kandidati, kada su u pitanju oglašavanje za ovo radno mjesto, čini ne mali problem u organizaciji posla, jer ova pozicija je od velikog značaja za rad i funkcionalnost same ustanove za smještaj i sam kvalitet usluge prevashodno njege i zdravsvene zaštite korisnika. Razlog nezainteresovanosti, je činjenica da domovi pripadaju sistemu socijalne zaštite, gdje su primanja manja nego u okviru zdravstvenog sektora. Neophdno je je iz tog razloga motivisati ljude da rade u domovima. Ovo je nešto što je potrebno sistemski rešavati u narednom periodu.

Što se tiče kapaciteta ustanova neophodno je naglasiti da je maksimalna popunjenost kapaciteta u Domu starih “Duga” 100,00%, zatim u Domu starih “Grabovac ” 94,98%, Domu starih “Pljevlja” 93,44%, Domu starih “Nana” 84,38%, zatim Domu Starih “Podgorica” 77,37%, Domu starih “Bijelo Polje” 75,50% i Domu starih “Nikšić” 47,12%. Važno je voditi računa da smještaj ako je moguće bude geografski blizu mjestu dotadašnjeg življenja budućih korisnika. Naravno, s druge strane ne smije se sporiti pravo izbora korisnika na dom u gradu za koji on smatra da mu odgovara ili ako mu se više dopadaju uslovi ili klima koje nudi neki od domova, iako nije u mjestu njegovog aktuelnog življenja.

Takođe neophodno je dodatno razvijati usluge u saradnji sa lokalnom samoupravom koje će omogućiti starijim licima što je mogući duži ostanak u svom domu i poznatom okruženju, u svom socijalnom miljeu. Dakle, preporuka je da pružaoci usluga domskog smještaja razvijaju kompetencije i resurse za pružanje i drugih, nerezidencijalnih usluga u lokalnoj zajednici i da na taj način budu spona između institucionalnog i života u zajednici dok god je to želja i mogućnost starije osobe.

Ukupan broj korisnika na kraju 2023. godine je 818. Broj korisnika smještenih tokom 2023. godine je 595, a broj korisnika kojima je prestao smještaj tokom 2023. godine je 309. Popunjenost kapaciteta nam govori da ne postoji više stigma i predrasuda kada je u pitanju domski smještaj, te da porodica sve manje može da odgovori na rastuće potrebe starijih, da stariji žele da imaju vršnjačku socijalizaciju i dugoročnu zdravstvenu njegu. Takođe, uvijek će biti određeni broj korisnika koji i uprkos razvoju usluga u zajednici, neće moći da zadovolji svoje potrebe, prije svega zdravstvene prirode, u kućnim uslovima, nego će im biti neophodan institucionalna briga.

U domovima dominiraju korisnici starosti od 65 do 79 godina i to 39,49% , zatim korisnici preko 80 godina i to 39,00% i korisnici od 51 do 64 godine starosti 17,36%. U ustanovama ima veći broj ženskih korisnika usluge smještaja nego muških korisnika. Evidentne su razlike u žibvotnom vijeku između muškaraca i žena, žene duže žive, češće su u ulozi udovice negoli muškarci, dalje imaju niže obrazovanje od muškaraca.

Više od polovine korisnika prije smještaja su živjeli sami. Najveći broj korisnika 44,01% je sa srednjim obrazovanjem, 76,52% imaju penziju. Najveći broj korisnika i to 23,59% finansira smještaj jednim dijelom iz svojih sredstava dok razliku doplaćuju srodnici. Dominantni razlog smještaja je lični izbor korisnika, što ide u prilog tome da su domovi prepoznati kad mjesta sigurnosti, socijalizacije i otvorenosti ka zajednici.

Podaci pokazuju da najveći broj korisnika 38,26% pripada drugom stepenu podrške. Međutim, veoma važan podatak se mora uzeti u obzir, da je najveći broj korisnika na listi čekanja za uslugu smještaja, kojima je potreban prvi i drugi stepen podrške, što govori o potrebama sve većeg broja funkcionalno zavisnih korisnika, te potencijalno proširivanja kapaciteta u tom smislu. Takođe ovo može biti podatak od značaja i za kreiranje politika usmjerenih na razvoj što većeg broja usluga za podršku za život u zajednici koje bi garantovale kvalitet života korisnicima i duži ostanak kući.

Svega 22,62% korisnika nema tjelesni, senzorni invaliditet, mentalne i intelektualne teškoće.

Najčešći razlog za prestanak smještaja je smrt korisnika i to 63,43%. Zaključuje se da je mali broj prekida smještaja usljed razloga napuštanja doma, što ide u prilog činjenici da se korisnici uglavnom adaptiraju i budu zadovoljni uslugom koja im se pruža.

Reforma sistema socijalne i dječje zaštite, proces transformacije, podstiče ustanove i na razvijanje različitih vrsta usluga namijenjenih starijim i odraslim licima u lokalnoj zajednici. Ustanove sa svojim iskustvom i senzibilisanošću u kapacitetu su da prepoznaju značaj i potrebu da razvijaju usluge za podršku za život u zajednci. U Domu starih “Grabovac” kao što je u samom tesktu i navedeno, a ovdje opet ističemo, funkcionišu tri usluge i to: prihvatilište – svratište za odrasla i stara lica, dnevni boravak za lica oboljela od demencije i usluga pomoć u kući.

U sklopu Doma starih “Bijelo Polje” funkcionišu dnevni boravak za stara lica i lica sa invaliditetom u Bijelom Polju. Takođe, dnevni boravci za stare u Plavu, Rožajama i Petnjici funkcionišu u okviru JU Doma starih “Bijelo Polje”. U Domu starih “Pljevlja” funkcioniše usluga dnevnog boravka za stara lica i lica sa invaliditetom. U Domu starih “Podgorica” funkcioniše usluga boravka za odrasla i stara lica, odrasla i stara lica sa invaliditetom i lica kojima je usljed posebnih okolnosti i socijalnog rizika potreban odgovarajući oblik socijalne zaštite, u Cetinju, Danilovgradu i Spužu. U okviru Doma starih “Nikšić” funkcionišu dva dnevna boravka za odrasla i stara lica i odrasla i stara lica sa invaliditetom.

Ustanove za smještaj odraslih i starih, imaju značajnu ulogu u razvoju lokalnih usluga, što je od skoro počelo da daje rezultate. Preporuka je da se procesi transformacije ustanova za smještaj odraslih i starih nastave dinamičnije i intenzivnije. Takođe, kao preporuka ustanovama za smještaj odraslih i starih lica, što i jeste jedna od njihovih djelatnosti, je pružanje stručne podrške i sprovođenje odgovarajuće obuke pružaocima usluge porodičnog smještaja. Ovo je korisno sa aspekta daljeg razvoja usluga i prokativnosti domova ali i rasterećenja centara za socijalni rad kad je u pitanju usluga porodičnog smještaja.

Takođe, važno je dalje motivisati zaposlene u domovima koji imaju dugu i uspješnu praksu da akredituju programe obuke i da na taj način doprinesu širenju znanja, primjera dobre prakse i stručnom usavršavanju zaposlenih u ustanovama za smještaj.

U toku 2024. Godine, Zavod za socijalnu i dječju zaštitu će u okviru svoje redovne djelatnosti, nastaviti da obavlja stručnu podršku u ustanovama za smještaj odraslih i starijih lica sa invaliditetom. Takođe, Zavod za socijalnu i dječju zaštitu pruža eksternu supervizijsku podršku stručnim radnicima čiji je cilj razvoj kvalitetne komunikacije i saradnje u profesionalnom kontekstu, a sve u interesu kvalitetnije zaštite krajnjeg korisnika.

Domovi su napravili dobru osnovu daljem razvoju još boljeg kvaliteta pružanja usluge, stalno unapređujući postojeće procedure, zaposleni se stručno usavršavaju , razvijaju se dalji standardi i poboljšavaju uslovi, te razvijaju nove usluge sve u cilju konkurentnosti, ali i odgovora na zahtjeve savremenog korisnika usluge koji zna šta hoće i koji ima očekivanja od pružaoca da mu omogući kvalitet življenja i dostojanstveno starenje.

* **PREPORUKE ZA UNAPREĐENJE KVALITETA USLUGA NAMIJENJENIM STARIJIM LICIMA, KORISNICIMA USLUGA SMJEŠTAJA**
* Već decenijama unazad prepoznaje *se potreba za osnivanjem ustanove koja bi imala prefix socio-zdravstvena* za sve one korisnike koji svojim složenim stanjima, kako porodičnim prilikama, tako i zdravstvenim stanjem, nijesu kandidati za domove za stare ili zdravstvene ustanove stacionarnog tipa, već im treba kombinovana usluga shodno njihovim složenim kako zdravstvenim tako i porodičnim prilikama.

Na ovaj način bi se rasteretili domovi za stare od onih korisnika koji i ne mogu dobiti odgovarajuću brigu i njegu u ustanovama kakve su domovi za starije. Ovo se posebno pokazalo kao potreba kroz zaključke na Konferencijama slučaja u kojima je Zavod za socijalnu i dječju zaštitu učestvovao;

* Neophodno je razmisliti o *unapređenju informacionog sistema* u dijelu davanja veće mogućnosti stručnim radnicima da individualizuju pristup svakom ponaosob korisniku i njegovim specifičnim potrebama i ličnim porodičnim prilikama, kako bi se smanjila dupla evidencija i smanjila opterećenost stručnih radnika. Važno bi bilo da privatni domovi budu dio informacionog sistema, zbog praćenja, nadzora i evaluacije njihovog rada;
* Pokazalo se da domovi za stare imaju neophodne interne procedure u skladu sa Pravilnikom neophodnim za dobijanje licence, ali i druge procedure koje su im se u radu pokazale kao potrebne. Cijeneći preporuke Ombudsmana, ali i iskazane potrebe zaposlenih u domovima, smatramo važnim da Zavod za socijalnu i dječju zaštitu zajedno sa zaposlenima u domovima, u narednom periodu, *izradi procedure za funkcionisanje odjeljenja namijenjenih korisnicima koji imaju demenciju;*
* Zavod pruža supervizijsku podršku zaposlenima u sistemu socijalne i dječje zaštite, pa i zaposlenima u domovima koji iskažu interesovanje. Međutim, treba razmišljati o tome da domovi imaju *svoje suprevizore* koji će biti neposredna podrška stručnim radnicima u svakom konkretnom slučaju;
* Radi uspostavljanja što bolje saradnje i razumijevanja uloga domova i centara za socijalni rad , neophodno je uvesti kao *obaveznu praksu mjesečne sastanke sa centrima za socijalni rad ;*
* Organizovanje *Dana otvorenih vrata za centre* *za socijalni rad* najmanje dva puta godišnje, koji bi tom prilikom obišli korisnike, ali i razmijenili međusobno sa kolegama izazove u radu i razmotrili polja za unapređenje zajedničke saradnje;
* *Napraviti sastanak sa Klinikom za neuropsihijatriju i psihijatrima, i predstavnicima domova zdravlja*, te im objasniti značaj izvještaja koji se tiče sposobnosti korisnika da boravi u kolektivu, te važnost ličnog, neposrednog pregleda pacijenta, a ne davanje izvještaja na osnovu opisa člana porodice. Ovo iz razloga što se nekad dešava da stvarno stanje kada korisnik dođe na smještaj ne odgovara onome iz izvještaja. Ovo dodatno komplikuje prijem, organizaciju u domovima u odnosu na novu informaciju koju nijesu znali prilikom procjene za prijem;
* *Organizovanje sastanka sa direktorima domova zdravlja*, *o važnosti prosleđivanja medicinskih kartona od strane izabranih ljekara* prilikom procjene za prijem;
* *Izmjene zakona u dijelu koji se odnosi na prekid smještaja u slučajevima grubog kršenja kućnog reda i svjesnog dovođenja u rizik života i dobrobiti drugih korisnika*, (ovdje se misli na korisnike smještene posredstvom centara za socijalni rad).
* *Unapređenje elektronskog vođenja evidencije , SWISSA;*
* *Organizacija obuka za medicinski kadar* nije u nadležnosti sistema socijalne zaštite. Zato bi bilo veoma važno kada bi postojala mogućnost da se medicinska služba poveže sa zdravstvenim sistemom i Ljekarskom komorom i udruženjima medicinara;
* Motivisati stručne saradnike koji rade u domovima za stare da se *kontinuirano usavršavaju* u domenu zaštite, brige i ljudskih prava starijih lica;
* Podržati kolege, stručne radnike da što više *akredituju programe obuke* na teme zaštite i brige o starijima;
* U cilju unifikacije izvještavanja Zavod da u narednom period osmisli i ponudi zajedno sa domovima *formu za izvještavanje;*
* *Promovisati rad u ustanovama socijalne zaštite* na fakultetima iz pomažućih profesija, kako bi mladi ljudi bili motivisani da budu dio sistema socijalne zaštite, rada sa starijima;
* *Edukovati zaposlene na temu nasilja među starima i nad starima* kao i *obaveznosti prijavljivanja* istog nadležnim centrima za socijalni rad;
* *Edukacija zaposlenih kada je u pitanju Etički kodeks* zaposlenih u sistemu socijalne zaštite;
* Bolje *uvezivanje zdravstvenog dijela pružanja njege u domovima sa zdravstvenim sistemom*, jer je to neophodno zbog kvaliteta njege. Integrisanjem ovog dijela u zdravstveni sistem , zaposleni bi bili motivisani da ostanu dio sistema socijalne zaštite ukoliko bi njihove plate bile iste kao kolegama iz zdravstvenog sektora. Trenutno stanje nije ohrabrujuće u dijelu odliva kadra i nemanja motivisanosti medicinskog kadra da se zaposoli u domove za stare.

*Nadamo se da će neke od preporuka naići na razumijevanje kod donosica odluka i da će biti dio nekih politika, zakona i podzakonskih akata u cilju unapređenja same usluge, ali i zadovoljstva korisnika i zaposlenih u ustanovama.*

*Zavod će nastaviti u kontinuitetu da pruža podršku zaposlenima u domovima i da prati kvalitet njihovog rada.*

1. https://www.monstat.org/cg/ [↑](#footnote-ref-1)